Sternschanzen rautatieasema

Stenschanze on rautatieasema Hampurissa, Saksassa, jota palvelevat Hampurin metron linja U3 ja S-Bahnin linjat S2 ja S5. Rautatieasema avattiin 16. heinäkuuta 1886, mutta metroasema avattiin vasta 25. toukokuuta 1912. 
Ensimmäinen rautatieasema vuodelta 1866.
Alkuperäinen asemarakennus vuodelta 1866 on edelleen säilynyt. Se sijaitsee noin 400 metriä itään nykyisestä asemarakennuksesta, suoraan S-Bahn-raiteiden pohjoispuolella "Sternschanze" 1 -kadulla. Vanhalla asemalla oli odotus ja lipunmyyntipiste Uuden aseman valmistuttua vuonna 1903 vanhaa asemarakennusta käytettiin hallinto- ja asuintarkoituksiin, ja se on ollut suojeltu rakennus vuodesta 1989.
Rautatieasema vuodelta 1903.
Hampuri-Altona-yhdysrautatien uudelleenlinjauksen yhteydessä suunniteltiin suora yhteys tuolloin suunnitellun Sternschanzen metroaseman ja nrautatieaseman välille. Tätä projektia varten yhdysrautatien Sternschanzen asema siirrettiin 400 metriä länteen uudelle rautatiepenkereelle.
Uusi asema rakennettiin korotetulle penkereelle, ja se avattiin 15. toukokuuta 1903. Asemalla oli kaksi raidetta silloiselle Hampuri-Altona Stadtbahn-linjalle ja kaukojunille, sillä Dammtorin, Sternschanzen ja Holstenstraßen asemat olivat alun perin myös kaukoliikenteen asemia. Dammtorin aseman kaltainen holvimainen katto, kattoi kaikki neljä raidetta ja kaksi laituria länsiosassa.
Sternschanzen aseman rakennuskustannukset olivat yhteensä 560 000 markkaa.
Kunto 1970-luvulta lähtien.
Toisen maailmansodan aikana säilynyt aseman katto purettiin vuoden 1975 alussa. Myös kaukojunien laituri purettiin lukuun ottamatta itäpäässä olevia jäänteitä. S-Bahnin laituri peitettiin koko pituudeltaan tasakatolla.
Vuonna 1988 asema peruskorjattiin, ja sille asennettiin samalla liukuportaat.
Eteläisen kaukoliikenteen rautatien läheisyydessä S-Bahn-laituria vastapäätä on vuodesta 2008 lähtien ollut liittovaltion rautatieviranomaisen futuristinen rakennus, joka on rakennettu paalujen varaan.
Vuonna 2015 aseman itäpäähän luotiin ylimääräinen uloskäynti eteläpuolelle, ja metroasemalle johtavaa yhdyskäytävää jatkettiin rautatiepenkereen alle, jotta 60 metriä pitkää alikulkutunnelia voivat käyttää myös pyöräilijät. Hankkeen kustannukset olivat 11,6 miljoonaa euroa.
Metroasema.
Sternschanzen aseman itäpäässä Hampurin metron U3-linja alittaa aseman pohjois-eteläsuunnassa. Asema, jonka tunnelit rakennettiin jo yhdysrautatieaseman rakentamisen yhteydessä on osa vuonna 1912 avatun metron kehälinjaa. Keskilaituri sijaitsee tunnelissa yhdysrautatien pohjoispuolella, ja sillä on vain yksi uloskäynti eteläpäässä Sternschanze-kadulle ja S-Bahnin laiturille. Alusta alkaen oli mahdollista vaihtaa rautatielle ja silloiselle Stadt- und Vorortbahnille tai nykyiselle S-Bahnille. Portaat laiturille ovat melko kapeita ja pieniä, joten liukuportaita ei voitu asentaa. metroasemalle asennettiin kattoikkunan laiturialueelle, joka päästää jonkin verran päivänvaloa laiturille.
Erityispiirre oli myös se, että edellä mainitun rakenteellisen rajoituksen vuoksi Hochbahnin henkilökunta myi S-Bahn-lippuja myös metron lipunmyyntipisteellä vuosia ennen Hampurin liikenneyhdistyksen perustamista 1960-luvun puolivälissä. Tätä tarkoitusta varten tiski varustettiin metron lipputulostimen lisäksi Bundesbahnin tulostimella.
Tulevaisuus.
Metroaseman muuttaminen esteettömäksi ei ole taloudellisesti kannattavaa sen rakenteellisten rajoitteiden vuoksi. Asema on siksi päätetty rakentaa kokonaan uudelleen. Uuden aseman rakennustyöt alkavat 2020-luvun lopusssa tai 2030-luvun alussa. Uuden aseman laituri rakennetaan 125 metriä pitkäksi jotta pidempien junien liikennöinti asemalle olisi mahdollista.